கேள்வி: இந்திய அரசியலமைப்பிலுள்ள நீதிப் பேராணைகள் என்பது என்ன?
பதில்: இந்திய உச்சநீதி மன்றம், இந்திய உயர்நீதிமன்றங்கள் சட்டங்களை நீதிப் புனராய்வு செய்யும் அதிகாரம் பெற்றுள்ளன. ஒரு சட்டம் அரசியலமைப்புக்கு உட்பட்டது அல்லது புறம்பானது என்று தீர்ப்பு வழங்கத்தக்க அதிகாரத்திற்கே, நீதிப் புனராய்வு என்று பெயர். அரசியலமைப்பின் காவலனாக நீதித்துறை விளங்குகிறது. இந்தியா குடிமக்களின் உரிமைகளையும் சுதந்திரங்களையும் நீதித்துறை இதன் மூலம் பாதுகாக்கிறது.இந்தியக் குடியரசுத் தலைவர் நாட்டின் அவசரக் காலங்களில், இந்திய அரசியலமைப்பிலுள்ள அடிப்படை உரிமைகள் தற்காலிகமாக நிறுத்தி வைக்க முடியும். மற்ற சூழ்நிலைகளில், அடிப்படை உரிமைகள் பாதிக்கப்பட்டால், பாதிக்கப் பட்டவர் பின்வரும் நீதிப் பேராணைகள் வழியாக, நீதியை உச்சநீதி மன்றத்திலோ(அரசியலமைப்பு உட்பிரிவு(சரத்து)-32 வழியாக), உயர்நீதி மன்றத்திலோ (உட்பிரிவு-226 வழியாக)பெற முடியும். இதற்கு ஐந்து வகையான நீதிப் பேராணைகள் தீர்வு உள்ளன.அவை: # ஆட்கொணர் நீதிப்பேராணை # கட்டளை நீதிப்பேராணை # தடை நீதிப்பேராணை # உரிமைவினா நீதிப் பேராணை # தடைமாற்று நீதிப்பேராணை என அழைக்கப்படுகின்றன.
கேள்வி: இந்திய அரசியலமைப்பிலுள்ள நீதிப் பேராணைகள் - கட்டளை நீதிப்பேராணை (Writ of Mandamus) என்பது என்ன?
பதில்: ஒரு குறிப்பிட்ட செயலை உடனடியாக செய்யக்கோரி நீதிமன்றம் ஆணை பிறப்பிப்பதாகும். இவ்வாணை பிறப்பிக்கப்பட்டதும் குறிப்பிட்ட அலுவலர் அச்செயலை உடனடியாகச் செய்ய வேண்டியவராகிறார்.
கேள்வி: இந்திய அரசியலமைப்பிலுள்ள நீதிப் பேராணைகள் - தடை நீதிப்பேராணை (Writ of Prohibition) குறித்து விரிவாக சொல்லுங்கள்.
பதில்: ஒரு நீதிமன்றம், அதன் அதிகார வரம்பைத் தாண்டுவதைத் தடுக்க அல்லது தனக்கு இல்லாத அதிகார வரம்பை அபகரிப்பதைத் தடுக்க,கீழமை நீதிமன்றத்திற்கு எதிராக தடை உத்தரவு பிறப்பிப்பது.
கேள்வி: இந்திய அரசியலமைப்பிலுள்ள நீதிப் பேராணைகள் - உரிமைவினா நீதிப் பேராணை (Writ of Quo warranto) பற்றி விளக்கவும்.
பதில்: பாதிக்கப்பட்ட ஒரு நபரின் நியாயமான கோரிக்கையின் அடிப்படையில், அரசாங்கத்தின் அலுவலர் ஒருவரை அவர் எந்த அடிப்படையில் குறிப்பிட்ட பதவியை வகிக்கிறார் என்பதைத் தெளிவுபடுத்தக் கோரும் நீதிமன்றத்தின் உத்தரவாகும்.
கேள்வி: இந்திய அரசியலமைப்பிலுள்ள நீதிப் பேராணைகள் - தடைமாற்று நீதிப்பேராணை (Writ of Certiorari) பற்றி நீங்கள் என்ன அறிந்துள்ளீர்கள்?
பதில்: நீதிமன்றம் தனது கீழ்பட்ட ஒரு அதிகாரிக்கோ அல்லது நீதிமன்றத்துக்கோ ஆணை பிறப்பித்து, குறிப்பிட்ட நீதிமன்றச் செயல்முறைகளையும் ஆவணங்களையும் தனக்கோ அல்லது உரிய அதிகாரிக்கோ மாற்றச் செய்து நியாயமான பரிசீலனைக்கு அனுப்பச் செய்வதாகும்.